b"\n_START_ARTICLE_\nEstasyong daangbakal ng Vito Cruz\n_START_SECTION_\nKasaysayan\n_START_PARAGRAPH_\nKasama ang Buendia, ang Vito Cruz ay binuksan noong Nobyembre 24, 1975 bilang bahagi ng ikawalumpu't-tatlong Anibersaryo ng Pambansang Daambakal ng Pilipinas.\n_START_SECTION_\nMga kalapit na pook-palatandaan\n_START_PARAGRAPH_\nMalapit ang estasyon sa mga institusyong pangedukasyon tulad ng pangunahing kampus ng Pamantasang Arellano, Pamantasang De La Salle Maynila, De La Salle\xe2\x80\x93College of Saint Benilde at Dalubhasaan ng Santa Escolastica. Di-kalayuan mula sa estasyon ay ang Sementeryong Timog ng Maynila at ang dating Santa Ana race track na ngayon ay kinalalagyan ng inuusbong na Circuit Makati.\n_START_SECTION_\nMga kawing pantransportasyon\n_START_PARAGRAPH_\nMapupuntahan ang estasyong Vito Cruz gamit ang mga dyipning dumadaan sa ruta ng Kalye Zobel Roxas, gayundin ang mga bus sa South Luzon Expressway. Matatagpuan sa tapat ng estasyon sa Kalye Zobek Roxas ang isang himpilan para sa mga traysikel ng Barangay San Antonio, habang ipinabababa rin ng mga sasakyang de-padyak na nakabase sa Barangay Palanan at Maynila ang kanilang mga mananakay sa estasyon."